ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.E.03.01-484503/7-2018

10.12.2018

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **1327/2018 (3000/0564/2018)**

, за набавку **Лежајеви - ТЕНТ**, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

1. У делу конкурсне документације 3.Техничка спецификација, у табели у којој су дефинисана добра која су предмет набавке, у колони “*Димензионе толеранције / Геометријске толеранције*”, **за 105 позиција** (поз.1 – 87, поз. 107 – 115, поз. 119 – 125 и поз.158 – 159) **од укупно 354 позиција**, као минимални технички захтев, наведена је “**Класа 6 димензионих толеранција** или болја”, са захтеваним роком испоруке максимално 30 дана, при чему ЈН није обликована по партијама.

Лежајеви са траженом повишеном класом 6 димензионе тачности **се код СВИХ произвођача** лежајева (ОСИМ КОД ЈЕДНОГ), **производе ИСКЉУЧИВО по посебном захтеву** корисника (што је и декларисано у каталозима произвођача па се Наручилац лако може уверити у ову тврдњу).

Производња по специјалном захтеву **подразумева испоруку са значајно дужим роковима испоруке** у односу на стандардну производњу, што значи да се на 105 позиција (горе наведених) морају понудити искључиво добра једног произвођача са могућношћу испоруке у траженом року од 30 дана.

Подсећамо Наручиоца да је у претходне две јавне Набавке у којима је постављен идентичан захтев у погледу повишене класе 6 димензионих толеранција лежајева, ситуација била следећа:

1. У ЈН 3000/0654/2016 (109/2016,1175/2016,1199/2016,2100/2016) је укупно достављено 5 (пет) понуда од који је **само 1 (једна) била одговарајућа и прихватљива**;
2. У ЈН 3000/1639/2017 (497/2017, 1595/2017,1500/2017) је била достављена **само 1 (једна) понуда**.

У оба случаја Уговор је потписан са истим Понуђачем.

У другом поступку (ЈН 3000/1639/2017 (497/2017, 1595/2017,1500/2017)) је изабрани понуђач уједно био и ЈЕДИНИ који је доставио понуду, **чиме је неспорна постала чињеница да само ЈЕДАН понуђач** може да одговори захтевима Наручиоца у погледу класе 6 димензионих толеранција и рока испоруке до 30 дана, у оквиру јавне набавке која није формирана по партијама.


Осим тога, у оба поступка, а нарочито у другом, **Наручилац је, по значајно вишим ценама од тржишних,** набављао остале позицијеза које није захтевана класа 6 димензионих толеранција, а које чине 75% укупне спецификације (асортимански и вредносно). При томе су на вредносно највећем делу тих **позицијама набављени лежајеви произвођача чији се производи на тржишту сматрају робом средњег** (РКБ, НКЕ и УРБ) **или нижег квалитета** (МБY – Кина), што је последица чињенице да оба поступка нису била обликована по партијама (исто као и предметна набавка)**,** чиме је дошло до потпуног одсуства конкуренције, **па је то дало могућност да се цене на таквим позицијама значајно и нереално увећају**.

Очигледан пример на коме се Наручилац може уверити у горе наведену тврдњу је чињеница да је Наручилац у ЈН 3000/1639/2017 (497/2017, 1595/2017,1500/2017) на поз.328 лежај тражене ознаке 22340 КМЦ3, у количини од 18ком набавио по **цени 175.000,00 дин/ком** (без ПДВ-а), од **произвођача МБY – Кина**, **односно 3.150.000,00 дин укупно**.

Истовремено је исти Наручилац ЈП ЕПС, огранак ТЕ-КО Костолац, по Одлуци о додели Уговора за ЈН 3100/0135/2017 од 27.04.2018., **суштински исти лежај** ознаке 22340W33 (разлике у кавезу, проврту и радијалном зазору не утичу битно на цену), **од истог произвођача МБY-Кина** набавио **по цени 25.560,00дин/ком.**

**Разлика у цени је скоро 7 пута** а у апсолутном износу на 18 набављених комада у ЈН 3000/1639/2017 (497/2017, 1595/2017,1500/2017) приближно **2.700.000дин неосновано потрошених буџетских средстава**.

Други пример (приказ у табели испод) је још јаснији: наиме, **исти Понуђач** је на следеће 3 позиције **за исте захтеване лежајеве, од истог произвођача, понудио цену у укупном износу приближно 70% вишу** у јавној набавци на којој је био једини Понуђач (ЈН3000/1639/2017 (497/2017, 1595/2017,1500/2017) у односу на цене које је дао у набавци која се реализована само 9 месеци раније, а што му је омогућено тиме што **позиције са посебним техничким захтевом за повећану класу 6 димензионе толеранције, нису биле издвојене у посебну партију**, тј., што јавна набавка није била формирана по партијама.



О свему горе наведеном Наручилац се може уверити провером података из документације спроведених поступака јавних набавки које је Наручилац реализовао.

Горе поменути наводи су очигледан пример неекономичне и неефикасне употребе буџетских средстава услед ограничења и одсуства конкуренције што резултира стварањем монополског положаја једног Понуђача.

У предметном поступку, 105 позиција које имају посебан захтев у погледу класе 6 димензионих толеранција и рока испоруке до 30 дана, чине поново мањи део спецификације (свега 20-30% укупног асортимана и вредности). Истовремено, највећи део спецификације – 249 позиција (70-80% укупног асортимана и вредности) чине добра за која није постављен посебан захтев (класе 6 димензионих толеранција), а за која је могуће да већи број понуђача достави прихватљиве понуде.

На основу свега горе наведеног, а узимајући у обзир намеру Наручиоца да за одређени део добара, који при томе чине значајно мањи део целокупне спецификације, дефинише посебан технички захтев у погледу класе 6 димензионе тачности и роком испоруке до 30 дана, ***молимо Наручиоца да предметну ЈН спроведе тако што ће позиције на којима се захтева класа 6 димензионе тачности обликовати КАО ПОСЕБНУ ПАРТИЈУ,*** чиме би се створили услови за учешће довољног броја понуђача и на тај начин омогућила конкуренција и стварање услова да Наручилац изврши избор најповољније понуде а да истовремено буду задовољени сви захтеви из техничке спецификације***.***

У  супротном, овим поступком, по трећи пут, неће бити остварено испуњење основних начела из чл.10 ЗЈН (Начело обезбеђења конкуренције) и из чл.9 ЗЈН (Начело обезбеђења ефикасности И економичности.)

Упозоравамо Наручиоца да је у складу са:

* начелом обезбеђења конкуренције (чл. 10 ЗЈН) у обавези да  у оквиру својих објективних потреба предмет набавке одреди тако да омогући што већу конкуренцију  што даље значи  да техничка спецификација не буде таква да усмери ка избору одређеног понуђача или одређеног произвођача;
* да у складу са чл. 9 ЗЈН набави добра одговарајућег квалитета имајући у виду сврху намену и вредност јавне набавке и тиме испуни обавезу да при куповини набави највећу вредност за новац у складу са начелом ефикасности и економичности.

**ОДГОВОР 1:**

Наручилац је Техничком спецификацијом дефинисао квалитет лежајева у складу са сопственим потребама. Лежајеви са траженом повишеном класом 6 димензионе тачности **се производе код свих произвођача** лежајева при чему за Наручиоца нема значаја да ли се та добра производе у оквиру стандардног програма или **по посебном захтеву** корисника.

Увидом у изводе произвођачких каталога не само код произвођача SKF већ и код других произвођача Scheaffler, ZKL, NSK, TIMKEN, RKB, ZVL, URB, MPZ I SNR, наручилац је утврдио да из њихове садржине произилази да поред добара у класи нормалних димензионих толеранција , представљају и добра димензионе толеранције класе 6 или боље, те да је јасно опредењено да као таква могу бити предмет испоруке што истовремено значи да обликовањем набавке као једне целине није извршено ограничење конкуренције.

Наручилац не сматра да је тиме што је у техничкој спецификацији за одређен број позиција захтевао да димензиона толеранција мора бити ласе 6 или боље нужно морао набавку обликовати по партијама нити да је тиме извршио повреду члана 10.ЗЈН односно да је тиме ограничио конкуренцију.

Имајући у виду напред наведено наручилац остаје при захтевима из конкурсне документације.

КОМИСИЈА

\_\_\_\_\_\_\_\_\_\_\_\_-члан/заменик члана

(име/презиме)

\_\_\_\_\_\_\_\_\_\_\_\_-члан/заменик члана

(име/презиме)

\_\_\_\_\_\_\_\_\_\_\_\_-члан/заменик члана

(име/презиме)